3 rowers dood wat vir polisie wegjaag | Netwerk24
3 rowers dood wat vir polisie wegjaag
01 Februarie 2020 16:32
Drie rowers is dood toe hulle van die polisie probeer wegkom het ná ’n rooftog by ’n huis in Mpenbeni Reserve naby Esikhaleni in KwaZulu-Natal.
“ ’n 64-jarige man was glo by sy huis toe iemand aan die deur klop. Toe hy gaan ondersoek instel, het vyf gewapende mans hom in sy huis ingedwing en met ’n vuurwapen gedreig,” sê kol. Thembeka Mbele, polisiewoordvoerder.
Die mans het die huis geplunder en twee selfone gesteel voordat hulle in die slagoffer se motor daar weg is.
Die polisie is ingelig en die motor is naby Ntuzuma opgespoor.
Daarna het ’n hoëspoedjaagtog gevolg.
“Die rowers het beheer oor die voertuig verloor en dit het omgeslaan,” het Mbele gesê.
Drie van die vermeende rowers is in die ongeluk dood. Twee ander het oorleef, is gehospitaliseer en is nou onder polisiebewaking. Hulle sal na verwagting binnekort in die hof verskyn op aanklag van roof.
Meer oor: Motorongeluk | Misdaad | Rooftog
Beloning uitgeloof ná man se moord in 2017
Moordenaars van 9 ‘zama-zamas’ gesoek
Groter beloning vir inligting oor egpaar van Kaap se moord